<<Գավառի ավագ դպրոց >> վերապատրաստող

կազմակերպություն

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա`** Գնահատման գործընթացի առանձնահատկությունները

Տարրական դպրոցում

**Վերապատրաստող ուսուցիչ՝** Միրիբյան Ժենյա

**Վերապատրաստվող դպրոց՝** Կարմիրգյուղի թիվ 2 միջն. դպրոց

Մարտոյան Սվետիկ

2022թ.

ԲՈՎԱՆԴԱԿՈՒԹՅՈՒՆ

ՆԵՐԱԾՈՒԹՅՈՒՆ

ԳԼՈՒԽ 1. ԳՆԱՀԱՏՄԱՆ ՀԱՄԱԿԱՐԳԸ ՏԱՐՐԱԿԱՆ ԴՊՐՈՑՈՒՄ

1.1.ԳՆԱՀԱՏՄԱՆ ՏԵՍԱԿՆԵՐԸ

1.2.ՄԻԱՎՈՐԱՅԻՆ ԵՎ ՈՒՍՈՒՑԱՆՈՂ ԳՆԱՀԱՏՈՒՄ

ԳԼՈՒԽ 2. ԳՆԱՀԱՏՈՒՄԸ ՈՐՊԵՍ ՈՒՍՈՒՑՄԱՆ ԳՈՐԾԸՆԹԱՑԻ ՈՐԱԿԻ

ԵՎ ԱՐԴՅՈՒՆՔՆԵՐԻ ԲԱՑԱՀԱՅՏՄԱՆ ՄԻՋՈՑ

2.1 ԳՆԱՀԱՏՄԱՆ ՆՈՐ ՀԱՄԱԿԱՐԳԻ ԱՌԱՆՁՆԱՀԱՏԿՈՒԹՅՈՒՆՆԵՐԸ

ԵԶՐԱԿԱՑՈՒԹՅՈՒՆ

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

**ՆԵՐԱԾՈՒԹՅՈՒՆ**

Թեմայի արդիականությունը` Կրթական գնահատումը [ուսումնական գործընթացի](https://hy.wikipedia.org/w/index.php?title=%D5%88%D6%82%D5%BD%D5%B8%D6%82%D5%B4%D5%B6%D5%A1%D5%AF%D5%A1%D5%B6_%D5%A3%D5%B8%D6%80%D5%AE%D5%A8%D5%B6%D5%A9%D5%A1%D6%81&action=edit&redlink=1) արդյունավետության և ուսուցման արդյունքների բացահայտման միջոց է։ Այն օգնում է պարզել յուրաքանչյուր սովորողի գիտելիքների, կարողությունների ու հմտությունների մակարդակը, ինչպես նաև ստանալ դպրոցի կողմից առարկայական ու դպրոցական չափորոշիչների ու ծրագրերի պահանջների կատարման ամբողջական պատկերը։ Կրթական գնահատումը լայն [հասկացություն](https://hy.wikipedia.org/wiki/%D5%80%D5%A1%D5%BD%D5%AF%D5%A1%D6%81%D5%B8%D6%82%D5%A9%D5%B5%D5%B8%D6%82%D5%B6) է, որը նկարագրում է ցանկացած գործունեություն, որը կարող է տեղի ունենալ սովորողի կամ սովորողների գիտելիքների վերաբերյալ [տեղեկություններ](https://hy.wikipedia.org/w/index.php?title=%D5%8F%D5%A5%D5%B2%D5%A5%D5%AF%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80&action=edit&redlink=1) ստանալու նպատակով։Նոր մոտեցումներով գնահատումը, ոչ միայն սովորողի առաջադիմության փաստագրումն է, այլև ուսուցման ընթացքի խթանման կարգավորման, վերհսկման և բարելավման մեխանիզմ։

ՀՀ կրթակարգով ամրագրված է` գնահատման հիմնական նպատակը սովորողի գիտելիքների, կարողությունների ու հմտությունների մակարդակի, անձնային որակների, ուսումնական գորընթացի կարտարելագործման վերահսկումն է, գնահատումը դիտվում է որպես սովորողի խրախուսման միջոց, ոչ թե զենք: Գնահատանիշը երեխայի ինտելեկտուալ մակարդակի չափանիշ չէ, գիտելիքների իրական որակը չի արտացոլում, երեխաներին դրդում է խաբեության, ցուցադրական ջանքերի և անառողջ մրցակցության: Ավանդական դպրոցում գնահատական նշանակելը հեշտ էր այն պատճառով, որ գնահատվում էր մտապահումը, իսկ այսօր մեր հետաքրքրությունների համակարգը մի ամբողջ աշխարհ է` բազմակողմանի ու հետաքրքիր: Ուստի գնահատման նոր գործիքներ են անհրաժեշտ:

Ավարտական աշխատանքի խնդիրներն են՝

1. ուսումնասիրել գնահատման գործընթացը ուսուցման համատեքստում,

2. ուսումնասիրել տարրական դպրոցում գնահատման ձևերն ու եղանակները,

3. բացահայտել տարրական դպրոցում գնահատման ձևերի ու եղանակների կիրառման հետ կապված դժվարություններն ու խնդիրները։

4. սոցհարցման միջոցով բացահայտել, թե ինչպես է գնահատումը նպաստում ուսուցման գործընթացի արդյունավետության բարձրացմանը:

Աշխատանքի ուսումնասիրության ընթացքում կատարվել է մասնագիտական գրականության ուսումնասիրում, զրույց, սոցհարցում և վերլուծություն:

Աշխատանքի կառուցվածքը․ավարտական աշխատանքը կազմված է

ներածությունից, երկու գլխից, երկու ենթագլուխներից, եզրակացությունից, օգտագործված գրականության ցանկից։

**ԳԼՈՒԽ 1**

**ԳՆԱՀԱՏՄԱՆ ՀԱՄԱԿԱՐԳԸ ՈՐՊԵՍ ԿՐԹԱԿԱՆ ԲԱՐԵՓՈԽՈՒՄՆԵՐԻ ԲԱՂԱԴՐԻՉ**

1.1 ԳՆԱՀԱՏՄԱՆ ՏԵՍԱԿՆԵՐԸ

Գիտատեխնիկական առաջընթացի աննախադեպ արագության, բարձր տեխնոլոգիաների զարգացման և կիրառման հետևանքով ազգային և համաշխարհային տնտեսություններն անընդհատ վերակառուցվում են: Անընդհատ փոփոխվում է աշխատանքային միջավայրը, նորովի են վերաբաշխվում և կազմավորվում աշխատատեղերը: Որակյալ մասնագետների պահանջարները մեծանում են:

Կրթության դերն աճում է. միաժամանակ կրթությունը վերաճում է մի գործոնի, որը նպաստում է հասարակության մեջ մարդու դերի առավել արժևորմանը` զարգացնելով համակեցության, հանդուրժողականության, համագործակցության և արժեքային որակներ:

Հանրակրթության համակարգում կարևոր օղակ է տարրական դպրոցը, որի նպատակը կրտսեր դպրոցականների մտավոր, հոգեկան գործընթացների, ֆիզիկական կարողությունների, լեզվամտածողության զարգացումն է, հայեցի հոգեկերտվածքի և արժեհամակարգի ձևավորումը։ Նշված նպատակների արդյունավետ իրականացման գործընթացում կարևոր է տարրական դպրոցի ուսուցիչի դերը:

Տարրական դպրոցի ուսուցչի համար կարևոր անձնային որակներ են մարդասիրությունը, բարությունը, մանկավարժական տակտը, համբերատարությունը, լավատեսությունն ու հուզական հավասարակշռվածությունը, ընկերասիրությունը և այլն։

Գնահատումն ընդհանրապես աշակերտների ուսումնական գործունեության արդյունքների՝ գիտելիքների, կարողությունների, հմտությունների, ակտիվության, ինքնուրույնության, զարգացվածության, վարքի արժևորումն է։ Այն ուսուցման գործընթացում վերահսկողությունն իրականացնող կարևոր բաղադրիչ է, որը ապահովում է ուսուցիչ-աշակերտ հետադարձ կապը և հանդես է գալիս որպես ուսումնադաստիարակչական գործընթացի շտկման և կարգավորման միջոց։ Վերահսկողությունը ուսուցման գործընթացի պարտադիր բաղադրիչ է, որի միջոցով հայտորոշվում, ստուգվում և չափվում են աշակերտի ուսումնական գործընթացի արդյունքները։ Վերջին տարիներին որպես վերահսկողության տեսակ տարրական դպրոցում կիրառվում է մանկավարժական հայտորոշումը։ Հայտորոշման միջոցով ոչ միայն պարզվում է ուսուցման մակարդակը, այլ նաև հնարավոր է դառնում ցուցումներ ու երաշխավորումներ մշակել ուսուցման գործընթացը բարելավելու ուղղությամբ։

Վերահսկողության փոխարեն հայտորոշման կիրառումը պայմանավորված է նրանով, որ ժամանակակից մանկավարժության տեսանկյունից վերլուծության է ենթարկվում ուսուցչի և աշակերտների համատեղ գործունեությունը, նրանց ընդհանուր արդյունքը: Այսինքն՝ ի տարբերություն ավանդական վերահսկողության, որը փաստում ու գնահատում է, միայն աշակերտների ձեռքբերումների արդյունքները, հայտորոշման միջոցով վերլուծվում են այդ արդյունքներին հասնելու ուղիները, արդյունավետ ճանապարհները, բացահայտվում խոչընդոտները և այլն։

Գնահատել նշանակում է սահմանել ինչ-որ բանի մակարդակը, աստիճանը կամ որակը: Գնահատականի միջոցով ուսուցիչն արժևորված հարաբերություններ է ստեղծում իր և աշակերտների միջև: Նա գնահատականի միջոցով ձևավորում և խմբավորում է աշակերտների հարաբերությունը, ինչի շնորհիվ ուսուցիչը բարոյական և գեղագիտական դիրքորոշում է տալիս աշակերտներին: Գնահատականի դերն այն է, որ արժևորման մակարդակով վերաբերմունք է ստեղծում աշակերտի նկատմամբ:

1918 թվականի մայիսի 31-ի ՌՍՖՍՀ Լուսժողկոմատի «Գնահատականը հանելու մասին» որոշման համաձայն՝ փորձ արվեց հանել գնահատականներն ուսումնական գործընթացից, լայնորեն կիրառվեցին ինքնավերահսկման տարբեր ձևեր, մասնավորապես թեստային առաջադրանքներ: Սակայն կարճ ժամանակ անց դարձյալ սկսեցին սովորողների գիտելիքների ընթացիկ և պարբերական հաշվառումը: Խորհրդային ժամանակաշրջանում սովորողների գիտելիքների հաշվառումը կատարվում էր հինգբալային համակարգով:

Հետագայում (2008թ.) ՀՀ հանրակրթական ուսումնական հաստատությունների սովորողների գիտելիքների, կարողությունների և հմտությունների ընթացիկ ստուգումն ու գնահատումը սկսեց իրականացվել 10-միավորային սանդղակով, որը պիտի նպաստեր ուսուցման գործընթացի բարելավմանը: Համաձայն կրթական բարփոխումների և ռազմավարության` բացի 10-միավորային համակարգից՝ ուսումնական գործընթացում պիտի կիրառվեր նաև գնահատման որակական եղանակներ` բնութագրային և ստուգարքային: Այս կապակցությամբ պետք է ավելացնել, որ գնահատման որակական եղանակները, մասնավորապես՝

բնութագրային գնահատումը պետք է ավելի լայն կիրառում ստանար, քան միավորայինը, քանի որ բնութագրելիս ընտրում ենք բառաշարք, ձևակերպում մտքեր, որոնք ավելի կողմնորոշիչ են երեխայի հետագա զարգացման, շտկման, ուղղորդման համար, իսկ միավորը պարզապես թիվ է, որն ընդգծում է սահման, կոնկրետ մակարդակ

Գնահատմամբ պարզվում է սովորողների և դպրոցների կողմից [առարկայական չափորոշիչների](https://hy.wikipedia.org/w/index.php?title=%D4%B1%D5%BC%D5%A1%D6%80%D5%AF%D5%A1%D5%B5%D5%A1%D5%AF%D5%A1%D5%B6_%D5%B9%D5%A1%D6%83%D5%B8%D6%80%D5%B8%D5%B7%D5%AB%D5%B9&action=edit&redlink=1) ու ծրագրերի պահանջների կատարումը։ Դա գնահատման հիմնական նպատակն է:

Ընթացիկ գնահատման կարևոր նոր մոտեցումներից մեկն էլ հենց այն է, որ պետք է ուշադրություն դարձվի ոչ միայն սովորողի` գիտելիքը մտապահելու և վերարտադրելու, այլև այն կիրառելու կարողությանը:

* սովորողի գիտելիքների, կարողությունների, ու հմտությունների տիրապետման ստուգումը,
* արժեքային որակների ձևավորման ապահովումը և դրանց հիման վրա՝ ուսումնական գործընթացի կատարելագործման, ուսման որակի բացահայտումն ու վերհսկումը,
* գնահատումը նպաստում է նաև սովորողի ինքնահաստատմանը և ինքնազարգացմանը։
* [Հանրակրթական դպրոցներում](https://hy.wikipedia.org/w/index.php?title=%D5%80%D5%A1%D5%B6%D6%80%D5%A1%D5%AF%D6%80%D5%A9%D5%A1%D5%AF%D5%A1%D5%B6_%D5%A4%D5%BA%D6%80%D5%B8%D6%81&action=edit&redlink=1) գոյություն ունեն գնահատման երկու հիմնական տեսակներ՝ [ամփոփիչ](https://hy.wikipedia.org/w/index.php?title=%D4%B1%D5%B4%D6%83%D5%B8%D6%83%D5%AB%D5%B9&action=edit&redlink=1) և [ձևավորող](https://hy.wikipedia.org/w/index.php?title=%D5%81%D6%87%D5%A1%D5%BE%D5%B8%D6%80%D5%B8%D5%B2&action=edit&redlink=1) գնահատում։ [Ամփոփիչ](https://hy.wikipedia.org/w/index.php?title=%D4%B1%D5%B4%D6%83%D5%B8%D6%83%D5%AB%D5%B9&action=edit&redlink=1) գնահատման նպատակն է աշակերտի առաջադիմության գնահատումը ժամանակի որոշակի հատվածում և գրանցելու ու հրապարակելու առաջադիմության առկա մակարդակը։ [Ձևավորողգ](https://hy.wikipedia.org/w/index.php?title=%D5%81%D6%87%D5%A1%D5%BE%D5%B8%D6%80%D5%B8%D5%B2&action=edit&redlink=1)նահատման նպատակն է ստուգել աշակերտի յուրացման մակարդակը ժամանակի որոշակի հատվածում, որպեսզի տեղեկություն ստանանք այն մասին, թե ինչպես կատարելագործենք նրա կողմից նյութի յուրացումը։

Գնահատումը իրականացվում է 10-միավորային սանդղակով։Դրական գնահատական են համարվում 4-10 միավորները։ Բացի 10-միավորային համակարգից՝ ուսումնական ՝գործընթացում կիրառվում են նաև գնահատման որակական եղանակներ՝ բնութագրային և ստուգարքային։

<http://www.irtek.am/views/act.aspx?aid=25829>Հանրակրթության պետական կրթակարգի

մասին։

Հիմնական և միջնակարգ դպրոցի ավարտական քննությունների ժամանակ կարող են կիրառվել գնահատման այլ համակարգեր։ Առաջին դասարանում [ընթացիկ և ամփոփիչ գնահատականներ](https://hy.wikipedia.org/w/index.php?title=%D4%B8%D5%B6%D5%A9%D5%A1%D6%81%D5%AB%D5%AF_%D6%87_%D5%A1%D5%B4%D6%83%D5%B8%D6%83%D5%AB%D5%B9_%D5%A3%D5%B6%D5%A1%D5%B0%D5%A1%D5%BF%D5%A1%D5%AF%D5%A1%D5%B6&action=edit&redlink=1) չեն նշանակվում։ Ընթացիկ գնահատումը կատարվում է բնութագրման միջոցով, իսկ տարեկան ամփոփիչ գնահատման նպատակով կազմվում է յուրաքանչյուր սովորողի աճի բնութագիր։ Միավորներով և ստուգարքային գնահատումը կիրառվում է սկսած երրորդ դասարանից։ Տարրական դպրոցն ավարտողը ուսումնական տարվա վերջին լրացնում է հատուկ մշակված [հարցարան,](https://hy.wikipedia.org/w/index.php?title=%D5%80%D5%A1%D6%80%D6%81%D5%A1%D6%80%D5%A1%D5%B6&action=edit&redlink=1) որը հնարավորություն է ընձեռնում պարզելու ուսումնական գործընթացի արդյունքնում նրա ձեռք բերած գիտելիքները, կարողությունները և հմտությունները, ինչպես նաև մտագործունեության մակարդակը։Այս ստուգումների արդյունքներն ունեն միայն տեղեկատվական բնույթ։ Ձևավորված արժեքային համակարգը և վերաբերմունքը միավորային համակարգով չի գնահատվում։

Ըստ գնահատման 10 բալային համակարգի, 1 գնահատականը համարվում է շատ վատ, 2` վատ, 3` անբավարար, 4` բավարար, 5` միջին, 6` միջինից բարձր, 7` լավ, 8`շատ լավ, 9` գերազանց , 10` բացառիկ: Մասնագետը նշեց, եթե համեմատենք այսօր գործող գնահատման 5 բալանոց համակարգի հետ, ապա 1,2 և 3. գնահատականներըն կլինեն այսօրվա 2-ը, 4, 5 և 6 -ը` 3-ը, 7-8-ը կհամարվեն այսօրվա 4-ը, 10 և 9 `5-ը: Մասնագետը վստահեցրեց, որ միավորների նման բաշխվածությունը հնարավորություն է տալու առավել ճկուն գնահատել:

1.2 ՄԻԱՎՈՐԱՅԻՆ ԵՎ ՈՒՍՈՒՑԱՆՈՂ ԳՆԱՀԱՏՈՒՄ

* Գնահատման սկզբունքներն են՝ արդարությունը, օբյեկտիվությունը, հուսալիությունը, անկողմնակալությունը, հավաստիությունը, հիմնավորվածությունը, մատչելիությունը, թափանցիկությունը և այլն։ Բացի նշված համակարգից, կիրառվում են նաև գնահատման որակական եղանակներ՝ բնութագրային և ստուգարքային։

♦ Առաջին դասարանում ընթացիկ և ամփոփիչ գնահատականներ չեն նշանակվում։ Ընթացիկ գնահատումն իրականացվում է խոսքային բնութագրման միջոցով, իսկ տարվա վերջում գրանցվում է սովորողի աճի բնութագիրը։ Ընթացիկ գնահատումն ապահովում է շարունակական տեղեկույթը՝ ուսուցման ընթացքն ուղղորդելու և ուսումնառության որակը բարելավելու համար։ Ընթացիկ գնահատումը լինում է երկու ձևի՝

1. Ուսուցանող (ձևավորող) գնահատում, այն իրականացվում է առանց գնահատականը գրանցելու և ուղեկցվում է առաջադրանքի կատարման վերաբերյալ աշակերտին ուղղված մեկնաբանություններով, դիտողություններով, հետադարձ կապի ապահովմամբ։ Ուսուցանող գնահատման համար երաշխավորվում են աշխատանքի հետևյալ տեսակներր՝ տնային աշխատանք, ինքնուրույն աշխատանք, գործնական աշխատանք, խմբային աշխատանք, հայտորոշիչ թեստ.
2. Միավորային գնահատում երաշխավորվում են ստուգման հետևյալ տեսակները՝ բանավոր հարցում, թեմատիկ գրավոր աշխատանք, կիսամյակային ամփոփիչ աշխատանք, գործնական աշխատանք։ Սովորողի առաջադիմության կիսամյակային գնահատականը ձևավորվում է ստուգման նշված տեսակներից, նրա վաստակած գնահատականների հիման վրա:

Գնահատման համակարգը ոչ միայն պետք է ուսուցչին, ծնողին, հասարակությանը՝ տեղեկույթ հաղորդողին՝ բացահայտելու համար սովորողի զարգացման ընթացքը, այլև էական նշանակություն ունի հենց իր՝ սովորողի համար։ Սովորողը գնահատականը պետք է ընկալի՝ ուղղորդելու համար իր ակտիվությունն ու ջանքերը ուսումնառության, դաստիարակության և զարգացման ընթացքում, ինչպես նաև համապատասխան հետևությունների հանգի։

Կրտսեր դպրոցականի գնահատման հիմնական հայտորոշիչ համակարգը ներկայացրել ենք գունային լուծման եղանակով՝ մեր կողմից մշակված առաջադիմության քարտերի տեսքով։ Դրանց վրա ընդարձակածավալ ներկայացված են այն բնութագրիչները, որոնք արտացոլում են աշակերտի հիմնական հատկանիշները.

♦ակտիվությունը, աշխատունակությունը, աշխատասիրությունը,

♦բարեխղճությունը, իմացական գործունեության ձգտումը,

♦տեսական գիտելիքների առկայությունը և դրանք կիրառելու կարողությունը,

♦հաղորդակցական և համագործակցության ունակություններ և այլն:

Նախադպրոցական կրթական ծրագրեր իրականացնող ուսումնական հաստատությունում կիրառվում են տարբեր անհատական մոտեցումներ /խրախուսում, ոգևորում/ երեխաների գիտելիքները, կարողությունները և հմտությունները այլ կերպ չեն գնահատվում:

Միջնակարգ հանրակրթական և հատուկ ուսումնական հաստատություններում կիրառվում է գնահատում, որը հանդիսանում է ուսումնական գործընթացի որակի և ուսուցման արդյունքների բացահայտման միջոց:

Գնահատմամբ պարզվում է սովորողների և դպրոցների կողմից առարկայական չափորոշիչների ու ծրագրերի պահանջների կատարումը:

Գնահատման հիմնական նպատակը սովորողի գիտելիքների, կարողությունների ու հմտությունների մակարդակի, անձնային որակների ստուգումը և դրա հիման վրա ուսումնական գործընթացի կատարելագործման, ուսման որակի վերահսկումն է:

Գնահատումը նպաստում է նաև սովորողի ինքնահաստատմանը և ինքնազարգացմանը:

Գնահատման հիմնական գործառույթներն են`

1. սովորողի ուսումնական գործունեության և առաջադիմության գնահատումը, ինքնակրթության և ինքնագնահատման, կրթական մի աստիճանից մյուսին անցման հնարավորության ապահովումը, կրթության շարունակականության խրախուսումը.
2. սովորողին ներկայացվող պահանջների կատարման, ուսումնական նյութի յուրացման աստիճանի բացահայտումը.
3. դպրոցի գործունեության արդյունավետության բացահայտումը, ուսուցիչ սովորող համագործակցային հարաբերությունների զարգացումը.

4․սովորողի հետ տարվող անհատական աշխատանքի բովանդակության և ծավալի ճշգրտումը.

5․սովորողի անձնային որակների ձևավորման և վարքագծի բացահայտմանը նպաստելը, ինքնաճանաչողության ապահովումը.

6․մանկավարժների վերապատրաստման և մասնագիտական աճի ապահովումը.

7․ չափորոշիչների, առարկայական ծրագրերի, դասագրքերի և ուսումնական այլ նյութերի, ուսուցման մեթոդների կատարելագործման հիմքերի ապահովումը.

8․ հանրակրթության բարեփոխման ուղղությունների հստակեցումը, բովանդակության արդիականացումն ու կրթական համակարգի համապատասխանեցումը միջազգայնորեն ընդունված չափանիշներին.

9․սովորողի ուսումնական գործունեության արդյունքների որակավորումը.

10․դպրոցի հանդեպ ծնողների, համայնքի, հանրության վստահության ձևավորումն ու ամրապնդումը:

Գնահատումը բացահայտում է նաև ուսումնական գործընթացի ամբողջական արդյունքները, որոշակի առարկայի յուրացման մակարդակի առանձին ուսումնական հաստատությունում, մարզում, ինչպես նաև` հանրապետության ողջ տարածքում:

Գնահատումը պետք է լինի.

* համապատասխան
* հավաստի
* համարժեք
* կառավարելի
* անկողմնակալ
* արդար
* արժանահավատ
* ապահով
* թափանցիկ

Յուրաքանչյուր հետազոտության սկզբում ուսուցիչները պարզում են սովորողների նախնական գիտելիքներն ու փորձը մինչև նոր աշխատանքների ու փորձառության մեջ ընկղմվելը: Դա հնարավորություն է ընձեռում ճշգրտումներ մտցնելու աշխատանքի պլանավորման մեջ, ուշադրություն դարձնելու յուրաքանչյուր սովորողի անհատական պատրաստվածությանն ու պահանջներին:

Գնահատում իրականացնելիս դպրոցը կարևորում է յուրաքանչյուր սովորողի ուսումնառությունը հետազոտությունների միջոցով և հենվում է ուսուցման ընթացքի ու արդյունքների որակի վրա:

Գնահատումն իրականացվում է հետևյալ նպատակներով.

* վերահսկել սովորողների ուսումնական գործունեությունն ու արձանագրել ձեռքբերումները,
* ուսուցիչներին, դպրոցի տնօրենությանը, ծնողներին և արտաքին մարմիններին տրամադրել ամբողջական ու հավաստի տեղեկատվություն,
* դիտարկել և կատարելագործել ուսումնական ծրագրերի բովանդակությունը,
* յուրաքանչյուր սանի ծնողներին տրամադրել փաստեր նրա ուսումնառության և զարգացման մասին,
* կապ ապահովել դպրոցի առաջընթացով հետաքրքրված կողմերի հետ:

Գնահատման նպատակն է կատարելագործել սովորողի գիտելիքների, կարողությունների ու հմտությունների մակարդակը, անձնային աճը, ուսումնական գործընթացը և վերահսկել ուսման որակը` խթանելով սովորողի ներուժի առավելագույն զարգացումը:

Գնահատումը`

* թույլ է տալիս մշտապես դիտարկել սովորողի ուսումնական գործունեությունը, պարբերաբար ապահովել հետադարձ կապը և արձանագրել ձեռքբերումները:
* խթանել առարկայի խորը ընկալումը իրական կյանքի համատեքստում իրականացվող հետազոտությունների միջոցով:
* խթանել քննադատական և ստեղծագործական մտածողության զարգացումը:
* հնարավորություն է տալիս սովորողին առարկայական հմտությունները կիրառել միջառարկայական կապեր ստեղծելիս և անհատական նախագիծ իրականացնելիս:
* ուսուցիչներին, դպրոցի տնօրենությանը, համայնքին, նաև վերադաս մարմիններին տրամադրում է լիարժեք և հավաստի տեղեկություն սովորողների գիտելիքների, կարողությունների և հմտությունների մակարդակի մասին:
* ծնողներին տրամադրում է հիմնավորված տեղեկություն յուրաքանչյուր սովորողի ուսումնառության որակի, ձեռքբերումների և առաջընթացի մասին:
* հնարավորություն է տալիս դիտարկել, բարելավել կրթական ծրագրերի բովանդակությունը, դասավանդման մեթոդական համակարգը:

Ձևավորող գնահատման օգնությամբ ուսուցիչը մշտապես դիտարկում, գրանցում, նկարագրում և պարբերաբար տեղեկացնում է սովորողի ձեռքբերումների, նրա ուժեղ և թույլ կողմերի մասին:

Ուսուցանող գնահատման նպատակով միջին դպրոցում կիրառվում են աշխատանքների հետևյալ տեսակները` յուրացման / ինքնուրույն աշխատանք, բանավոր ելույթ, կարճ ժամանակի համար նախատեսվող հայտորոշիչ թեստ, ուսուցանող ստուգում, ստուգող հարցաթերթ, բաց հարցերով քննարկում, խմբային/ զույգային համագործակցային աշխատանքներ, գործնական աշխատանք, ինքնագնահատում և փոխադարձ գնահատում, թղթապանակի բովանդակության գնահատում, հաշվետվության ներկայացում և այլն:

Հանրակրթության դերը պայմանավորված է նաև նրա գործնական – կիրառական նշանակությամբ: Ժամանակակից պայմաններում ուսուցման կարևոր նպատակներից մեկն է` աշակերտին սովորեցնել ձեռք բերած գիտելիքներն ու կարողությունները կիրառել կյանքում հանդիպող տարբեր գործնական խնդիրներ լուծելիս: Գործնական անվանենք սովորողների կողմից կատարվող այն աշխատանքները, որոնք վերաբերում են նրանց ձեռք բերած գիտելիքների, կարողությունների և հմտությունների գործնական կիրառություններին: Գործնական կարող ենք համարել այն աշխատանքները, որոնց կատարման համար թուղթ ու գրիչից բացի օգտագործվում են նաև այլ միջոցներ: Գործնական աշխատանքներ են ուսումնական փորձերն ու լաբորատոր աշխատանքները:

Թեմատիկ աշխատանք

Թեմատիկ գրավոր աշխատանքը միավորային գնահատման մի տեսակ է, որի իրականացման ընթացքում սովորողն իր ուսանած ուսումնական նյութը ներկայացնում է գրավոր: հետո: Կախված ուսումնական առարկայից և թեմայից`թեմատիկ աշխատանքը կարող է լինել բանավոր կան գործնական:

Կիսամյակային ամփոփիչ աշխատանք

Կիսամյակային ամփոփիչ աշխատանքի նպատակն է` պարզել կիսամյակի ընթացքում աշակերտի ձեռք բերած գիտելիքի և կրթության բովանդակության ՙկարողություններ և հմտություններ՚ բաղադրիչի մակարդակը, ինչպես նաև պարզել կիսամյակի վերջում աշակերտի մնացորդային գիտելիքը:

Գնահատման նոր համակարգի ներդրումը չի ենթադրում գիտելիքների ստուգման կիրառվող արդյունավետ մեթոդների ժխտում, այն կոչված է նպաստելու ստուգման արդյունքների հավաստիության և վավերականության բարձրացմանը:

Կրթության նպատակները, բովանդակությունը, մեթոդները, իրականացումը և գնահատումը փոխկապակցված են: Դրանց կարգավորման հիմքում ընկած գնահատման ճիշտ ռազմավարության ընտրությունը հետադարձ ազդեցությամբ պետք է խթանի կրթական ողջ համակարգի շարունակական զարգացումը:

Ներկայումս Հայաստանում աշակերտների առաջադիմությունը, ուսումնառության արդյունքները ուսուցչի կողմից գնահատվում են հիմնականում բանավոր հարցման և գրավոր ստուգման միջոցով, 10 միավորանոց համակարգով: Ընթացիկ գնահատումները ամփոփվում են կիսամյակային և տարեկան գնահատականներով, որոնց հիման վրա սովորողները փոխադրվում են հաջորդ դասարան: Գնահատման նոր համակարգի ներդրումը վերաբերում է ընթացիկ ուսումնառության ստուգումների և բոլոր տիպի քննությունների ժամանակ գնահատման նոր ձևերի և մեթոդների կիրառմանը:

[http://shirakatsy.am/wp-content/uploads/2015/10/PYP\_Assessment\_Policy\_Arm.pdfԳ](http://shirakatsy.am/wp-content/uploads/2015/10/PYP_Assessment_Policy_Arm.pdf)նահատման քաղաքականություն, 2015 թ. (հասանելի է 23 ապրիլ, 20։43)

Միքայելյան Օ. Ս., Ընթացիկ գնահատման նոր համակարգը որպես կրթության որակի բարելավման խթան, Երևան 2010, էջ 3-5:

Գնահատման հիմնախնդիրներն են.

ա. Գնահատման գործող համակարգն արդի կրթական պահանջներին մասամբ է միայն համապատասխանում, հիմնականում կարևորվում են սովորողի տեղեկատվական պաշարը, նրա կողմից մերկ փաստերի մեխանիկական մտապահումը:

բ. Գնահատման կիրառվող ձևը հնարավորություն չի տալիս լիարժեք բացահայտելու և ճիշտ գնահատելու աշակերտների կարողություններն ու հմտությունները:

գ. Գործող գնահատման համակարգը չի համապատասխանում նորերս ընդունված նորմատիվ փաստաթղթերի, այդ թվում պետական չափորոշիչների պահանջներին:

դ. Ավարտական քննությունների բովանդակությունը, անցկացման կարգը

Ամիրջանյան Յ․Ս. , Սահակյան Ա.Ս. , Մանկավարժություն, էջ 263-268 <https://www.panorama.am/am/news/2008/07/09/gnahatum/1315055>Գնահատման նոր

համակարգ(հասանելի է 23․ապրիլ, 20։46)

**ԳԼՈՒԽ 2**

ԳՆԱՀԱՏՈՒՄԸ ՈՐՊԵՍ ՈՒՍՈՒՑՄԱՆ ԳՈՐԾԸՆԹԱՑԸ ՈՐԱԿԻ ԵՎ

ԱՐԴՅՈՒՆՔՆԵՐԻ ԲԱՑԱՀԱՅՏՄԱՆ ՄԻՋՈՑ

Ընթացիկ առաջադիմության գնահատումը

Աշակերտի ընթացիկ առաջադիմությունը կգնահատվի հիմնականում հետևյալ ստուգման ձևերի կիրառմամբ և դրանց զուգորդմամբ.

ա. տնային առաջադրանքների ստուգում,

բ. կարճ ժամանակ պահանջող գրավոր աշխատանք,

գ. գրավոր հարցում,

դ. ծավալուն գրավոր աշխատանք,

ե. ամփոփիչ թեստ,

զ. ինքնուրույն հետազոտություն (աշխատանք),

է. գործնական աշխատանք,

ը. խմբային աշխատանք:

Յուրաքանչյուր ստուգման նվազագույն քանակը և դրա ազդեցությունը առաջադիմության վերջնական ցուցանիշի կազմավորման մեջ կորոշվի համապատասխան

Յուրաքանչյուր առարկայի ընթացիկ առաջադիմության վերջնական (քառորդային, կիսամյակային) գնահատականը կազմավորելու համար կկատարվեն հետևյալ գործողությունները`

1. կհաշվարկվի յուրաքանչյուր ստուգման ձևից միջին թվանշանը,
2. հաշվի առնելով ստուգման ձևերի ազդեցությունները (սահմանված

կշիռները)` կհաշվարկվի տվյալ առարկայի վերջնական գնահատականը:

Այս եղանակների կիրառումը գնահատման գործընթացում կապահովի համակողմանի մոտեցում և կնպաստի սովորողների ինքնաարտահայտմանն ու պատասխանատվության բարձրացմանը:

Քննությունների անցկացումն ու աշխատանքների ստուգումը

Տարրական դպրոցն ավարտողը ուսումնական տարվա վերջին կլրացնի հատուկ մշակված հարցարան, որը հնարավորություն կընձեռի պարզելու ուսումնական գործընթացի արդյունքում նրա ձեռք բերած գիտելիքները, կարողություններն ու հմտությունները:

Այս ստուգումների արդյունքները կունենան միայն տեղեկատվական բնույթ:

Հիմնական դպրոցի ավարտական քննությունները կազմակերպվում են դպրոցներում` ԳԹԿ-ի կազմած թեստերով: Աշխատանքները ստուգվում են տվյալ դպրոցի ուսուցչական կազմից ընտրված հանձնաժողովի կողմից:

Նախարարությունը կվերստուգի և կհրապարակի պատահական ընտրված որոշակի քանակությամբ դպրոցների քննությունների արդյունքները:

Կրթության որակը սահմանվում է, որպես «կրթական քաղաքականությամբ սահմանված նպատակների և խնդիրների իրագործմանը միտված կրթության կազմակերպման չափելի արդյունք, որը գնահատվում է՝ հաշվի առնելով սովորողի անհատական կարիքները, կրթության կազմակերպման միջավայրը, ուսուցման ծրագրային բովանդակությունը, կրթության կազմակերպման գործընթացը, և ուսումնառության գնահատված արդյունքները՝ համաձայն սահմանված չափանիշների»:

Այսօր կրթության բնագավառի գերխնդիրը կրթության որակն է. «Հայաստանի Հանրապետության կրթության զարգացման 2016-2025 թվականների պետական ծրագրով» սահմանվում է, որ մասնագիտական կրթության ոլորտում հիմնական գերակայությունը կրթության որակի բարձրացումն է:

Հանրակրթության համարակարգում ֆորմալ կրթական մեխանիզմների, ինչպիսիք են ուսուցիչ/աշակերտ հարաբերակցություն, դասարաններում երեխաների խտություն, դասապատրաստման վրա ծախսվող ժամանակ, և այլն, բարեփոխման միջոցով հնարավոր չէ հասնել համակարգային փոփոխությունների: Առաջնահերթություն պետք է տրվեն այնպիսի խնդիրների լուծմանն ու այնպիսի խոչընդոտների հաղթահարմանը, ինչպիսիք են այդ ֆորմալ մեխանիզմներում շահերի բախումների ու սուբյեկտիվության, և հետևաբար՝ համակարգում առկա կոռուպցիայի, քաղաքականացվածության և անբարեվարք գործելաոճի վերացումը:

Հանրակրթության պետական չափորոշչում գրված է, որ տարրական կրթության հիմնական նպատակներից է սովորողի «բարոյահոգեբանական, հայրենասիրական, գեղագիտական, էկոլոգիական և ֆիզիկական դաստիարակությունը և առողջ ապրելակերպի հիմքերի արմատավորումը»: Այստեղ մատնացույց է արվում կրտսեր դպրոցականի համակողմանի և ներդաշնակ դաստիարակությունն ու առողջության պահպանման կարևորությունը: «Հանրակրթական ուսումնական հաստատությունների սովորողների ընթացիկ գնահատման մեթոդաբանություն» նորմատիվային փաստաթղթում նշվում է նաև, որ տարրական դպրոցն ավարտողն ուսումնական տարվա վերջին լրացնում է հատուկ մշակված հարցարան, որը հնարավորություն է ընձեռում պարզելու ուսումնական գործընթացի արդյունքում նրա ձեռք բերած գիտելիքները, կարողություններն ու հմտությունները, ինչպես նաև մտագործունեության մակարդակը:

Առաջնահերթ կարևորություն ունի ուսուցանող կամ ձևավորող գնահատումը: Ուսուցանող գնահատման ժամանակ սովորողներն ուսուցչի օգնությամբ, ինքնագնահատմամբ ու փոխադարձ գնահատումների միջոցով պարզում են տվյալ ուսումնական նյութի յուրացման ընթացքի արդյունքները և իրենցից յուրաքանչյուրի առաջադիմության իրական պատկերը:

Երբ սկսում ես որևէ ճանապարհորդության, շատ կարևոր է, որ իմանաս թե ուր ես գնում: Դասարանում դա մեր դասի նպատակն է կամ ուսուցման թեման:

Մեր աշակերտները դասարան են գալիս տարբեր գիտելիքներով և սովորելու տարբեր մշակույթով: Ամեն աշակերտ յուրովի է մոտենում խնդրին, աշխատում նյութի վրա, համագործակցում: Մենք պետք է կարողանանք պարզել, թե ինչքանով են մեր աշակերտներից յուրաքանչյուրի գիտելիքները, կարողությունները և հմտությունները համապատասխանում չափորոշչային պահանջներին: Նախագնահատումը ուսուցանող գնահատման մի ձև է, որը ուսուցչին տալիս է ճանաչել յուրքանչյուր աշակերտի հնարավորությունը:

Ընթացիկ գնահատումը կարելի է օգտագործել հասկանալու համար, թե որտեղ է աշակերտը ուսուցման նպատակին համապատասխան ընտրված խնդիրները իրականացնելիս:

Թվանշանային գնահատումը իրականացման ձևերը նկարագրված են գնահատման մեթոդաբանության մեջ: Թվանշանային գնահատումը կատարվում է տաս միավորային համակարգով, որտեղ մեկ, երկու և երեք միավորները համարվում են անբավարար գնահատական:

Գնահատականը բացասական ազդեցություն ունի նաև դեռահասության և ավագ դպրոցական տարիքում: Այն ազդում է անձի ինքնակայացման վրա, նրա սոցիալական դիրքի ու տեղի վրա:

Ուսումնական գործընթացի վերահսկողության գործառույթներն են՝

2.1 ԳՆԱՀԱՏՄԱՆ ՆՈՐ ՀԱՄԱԿԱՐԳԻ ՈՒՍՈՒՑՄԱՆ ԳՈՐԾԸՆԹԱՑԸ

* Ցուցանիշային (նորմատիվային) գնահատում

Գնահատման արդյունքների հիման վրա՝ սովորողները դասակարգվում են ըստ առաջադիմության՝ դասարանի կամ գնահատմանը մասնակցած խմբի մյուս անդամների հետ համեմատության մեջ: Նորմատիվային գնահատման միջոցով, ըստ ուսուցանված նյութի տիրապետման աստիճանի,ուսուցիչը դասակարգում է աշակերտներին: Այսպիսի դեպքերում հնարավոր է հաշվարկել յուրաքանչյուր աշակերտի համեմատական միավորը: Գնահատման այս տեսակը նպատակահարմար է օգտագործել տվյալ տարվա ձեռքբերումները նախորդ տարիների ձեռքբերումների հետ բաղդատելիս, ինչպես նաև հետագա աշխատանքների արդյունավետության նպատակով՝ դասարանը խմբերի բաժանելու, կամ ըստ աշակերտների կարողությունների նոր դասարաններ կազմելու համար:

* Հայտանիշային կամ չափանիշային գնահատում

Չափանիշային գնահատումը հենվում է բացառապես սովորողի՝ տվյալ նյութի իմացության վրա՝ անկախ դասընկերների տիրապետման աստիճանից: Գնահատման այս տեսակը նպատակահարմար է օգտագործել ուսումնական առարկայի տիրապետման շարունակականությունն ուրվագծելու և համապատասխան ոլորտներն ընդգծելու նպատակով:

* Սուբյեկտիվ գնահատում

Գնահատումը սուբյեկտիվ է, երբ այն կախված է գնահատողի անձնական դատողություններից, սկզբունքներից և վերաբերմունքից: Սուբյեկտիվ են գնահատվում բանավոր հարցումները,պատասխանի շարադրանքով առաջադրանքները, կամ որոշ գործնական աշխատանքներ: Բանավոր արտահայտվելու պահանջ ունեցող ուսումնական առարկաների պարագայում սուբյեկտիվ գնահատում ասելով հասկանում են սովորողի բանավոր խոսքով արտահայտվելու որակի մասին դատողությունները: Սուբյեկտիվ գնահատումը պետք է արվի հնարավորինս արդարացի, քանի որ դրա արդյունքները երբեմն օգտագործում է երրորդ կողմը՝ գնահատված անձանց ապագայի վերաբերյալ որոշումներ կայացնելիս:

Խաչատրյան Հ․, Գնահատումը տարրական դպրոցում, Նախաշավիղ, 2007 5-6, էջ 109-116:

Ս․Գ․Խաչատրյան, Կրտսեր դպրոցում մայրենիի դասավանդման մեթոդիկա,2018թ․ էջ 88-95:

Որքանով էլ ուսումնական գործընթացում սուբյեկտիվ գնահատումն անխուսափելի է, այդուամենայնիվ, որպես սկզբունք պետք է հնարավորինս նվազեցնել սուբյեկտիվ գնահատման օգտագործումը միավորային գնահատման պարագայում: Սուբյեկտիվության տարրեր կան գնահատման բոլոր տեսակներում:

Օբյեկտիվ գնահատում

Այս դեպքում առաջադրանքի պատասխանի գնահատումը կախված չէ գնահատողի անձնական մտածողությունից կամ վերաբերմունքից:

Օբյեկտիվ գնահատումն իրագործվում է հիմնականում անուղղակի միջոցներով:

Տարրական դպրոցում առանձնացվում են սովորողների ուսումնական գործունեության վերահսկողության հետևյալ տեսակները.

♦արտաքին՝ ուսուցիչն է իրականացնում աշակերտների ուսումնական վերահսկողությունը,

♦փոխադարձ՝ աշակերտներն իրականացնում են փոխադարձ վերահսկողություն,

♦ինքնավերահսկողություն՝ աշակերտներն իրենք են իրականացնում իրենց իսկ ուսումնական գործունեության վերահսկողությունը։ ժամանակակից տարրական դպրոցում կիրառվում են վերահսկողության հետևյալ մեթոդները, ձևերը.

♦բանավոր հարցում,

♦գրավոր հարցում,

♦տնային աշխատանքների ստուգում,

♦գործնական վերահսկողություն,

♦թեստային վերահսկողություն,

♦թղթապանակի ներկայացում։

Բանավոր հարցումը վերահսկողության ամենատարածված ձևն է։ Այն սովորողի բանավոր պատասխանն է յուրացրած ուսումնական նյութի շուրջ։ Հարցումը կարող է լինել անհատական, ընդհանուր և համակցված։

Ուսուցիչը գնահատելուց պետք է ուշադրություն դարձնի սովորողի լրացուցիչ աշխատանքներին։ Սովորողը պետք է կատարի համապատասխան անհատական առաջադրանքներ ուսուցչի ներկայությամբ, որպեսզի արդար գնահատական լինի, և գնահատվի հենց սովորողի գիտելիքը։

Տարրական դպրոցում տնային աշխատանքների ստուգման բաղադրիչն ունի մի շարք առանձնահատկություններ՝

♦որպես տնային աշխատանք հանձնարարվում են միայն այն առաջադրանքները, որոնք նախապես պարզաբանված են և աշակերտներին հասկանալի,

♦տնային աշխատանքները պետք է մատչելի լինեն բոլոր սովորողներին,

♦չի կարելի կրտսեր դպրոցականներին չափից ավելի ծանրաբեռնել տնային աշխատանքներով, առաջադրանքներով,

♦անհրաժեշտ է կարևորել տնային առաջադրանքների կատարման ինքնուրույնությունը, քանի որ այս տարիքում հաճախ երեխաների փոխարեն ծնողներն են կատարում բոլոր հանձնարարությունները։ Թեստային վերահսկողությունն արդի կրթական համակարգում վերահսկողության ամենատարածված ձևն է։ Թեստը հարցերի և որոշակի հանձնարարությունների հավաքածու է, որոնց անվանում են կրթվածության կամ նվաճումների թեստեր և միտված են աշակերտների կրթվածության մակարդակի ստուգմանը։

Ընթացիկ գնահատման տարբեր ձևերի ու տեսակների կիրառումը, տասը միավորային սանդղակի ներդրումը, անշուշտ, կնպաստեն ուսուցման գործընթացի բարելավմանը, սովորող–ուսուցիչ-ծնող-դպրոց փոխհամագործակցության ապահովմանը։ Առաջնորդվելով կրթական բարեփոխումների արդի պահանջներով՝ սովորողների ձեռքբերումների գնահատումը պետք է կիրառել ոչ միայն որպես ուսուցման արդյունքների ստուգման և վերահսկման միջոց, այլ նաև այն դարձնել ուսումնադաստիարակչական գործընթացի անբաժանելի մաս։ Որպես գնահատական կարող է հանդես գալ ուսուցչի դիմախաղը, ժեստերը, խոսքը և այլն։ Բացի թվանշանից, ուսուցիչը կիրառում է խոսքային գնահատումները՝ շա՛տ լավ է, «ապրե՛ս, «կարող էիր ավելի լավ պատասխանել, այսօր լավ չես աշխատում և այլն։

Կառավարությունը հաստատել է հանրակրթության նոր պետական չափորոշիչը, որով նախատեսվում է բազմազանեցնել գնահատման կարգը:

Միավորային գնահատումը պետք է գործի 5-րդ դասարանի երկրորդ կիսամյակից, ինչը նշանակում է, որ տարրական դպրոցում առաջարկվում է կիրառել ավելի խրախուսող գնահատման ձևեր։

ԿԳՄՍ նախարարությունից տեղեկացնում են, որ մինչ Կառավարության հաստատմանը ներկայացվելը չափորոշչի նախագիծն անցել է հանրային և մասնագիտական քննարկումների տևական փուլ, ներկայացված բազմաթիվ առաջարկների հիման վրա նախագիծը շտկվել, խմբագրվել ու լրամշակվել է:

Գնահատման համակարգում ևս կատարվում է կտրուկ փոփոխություն. առաջարկվում է կրտսեր դպրոցում հրաժարվել միավորային գնահատումից` կիրառելով խրախուսական բնութագրումներ, իսկ միավորային գնահատումը կգործի 5-րդ դասարանի 2-րդ կիսամյակից: Առաջարկվում է նաև հրաժարվել «անբավարար» գնահատականից, ինչը նշանակում է, որ այլևս չի գործի հաջորդ դասարան չփոխադրվելու, նույն դասարանում մնալու և կրթական ծրագիրը կրկնելու ինստիտուտը: Չափորոշչի վերջնական ներդրումը` 2023 թվականից:

Միքայելյան Օ․, Սովորողների ընթացիկ գնահատման նոր համակարգի առանձնահատկությունները, 2011-2, էջ 3-9:

ՀՀ վարչապետ <<Տարրական դպրոցում առանց գնահատականների>> 05 փետրվար 2021թ

ԵԶՐԱԿԱՑՈՒԹՅՈՒՆ

Ավարտական աշխատանքի արդյունքների վերլուծությունը թույլ է տալիս կատարել հետևյալ եզրակացությունը․

* Կրթական բարենպաստ միջավայրի ստեղծման անհրաժեշտությունը պահանջում է ուսուցման ավանդական մոտեցումների վերանայում և հանրակրթության ուսումնական հաստատությունների նկատմամբ վերաբերմունքների ճշգրտում:
* Ուսումնասիրության ընթացքում բացահայտվել են կրթության որակի բարելավմանը խոչընդոտող գործոններ, որոնք անմիջապես կապված լինելով գնահատման համակարգի հետ՝ երբեմն խնդիրներ են առաջացնում։ Այդ խնդիրները լուծելի են դառնում շնորհիվ մանկավարժական հմտությունների։
* Գնահատման հիմնական նպատակը սովորողի գիտելիքների, կարողությունների ու հմտությունների մակարդակի, անձնային որակների ստուգումը և դրա հիման վրա ուսումնական գործընթացի կատարելագործման, ուսման որակի վերահսկումն է:
* Սովորողի ուսումնառության իրական պատկերը ստանալու նպատակով անհրաժեշտ է կիրառել և համադրել ստուգման տարբեր ձևեր և տեսակներ:
* Բարեփոխումը ենթադրում է գնահատման նոր համակարգի ներդրում` հանրակրթության իրական վիճակի վերլուծման, նրա զարգացման ուղղությունների որոշման, հանրակրթությունից մասնագիտական կրթության անցման ապահովման և միջազգային կրթական համակարգերին ինտեգրվելու նպատակով:

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

Գրքեր

1. Ամիրջանյան Յ., Մանկավարժություն, ուսումնական ձեռնարկ, «ՄԱՆԿԱՎԱՐԺ » հրատ. 2005թ., 455 էջ։
2. Գևորգյան Լ.Վ - Հանրակրթական ուսումնական հաստատությունների սովորողների ընթացիկ գնահատման մեթոդաբանություն»
3. Գնահատումն ու ինքնագնահատումը դպրոցում,Մանկավարժություն, 2008/5-6։
4. Խաչատրյան Հ․, Գնահատումը տարրական դպրոցում,Նախաշավիղ, 2007 5-6, էջ

109-116։

1. Խաչատրյան Ս․,Գործնական աշխատանքները դպրոցում, Նախաշավիղ, 2010-4,

էջ 14։

1. Խաչատրյան Ս․Գ․, ԷԴՓ, Մայրենիի դասավանդման մեթոդիկա, էջ 81-83։
2. Ղույումչյան Գ. Ե. , Մանկավարժություն :Դասագիրք բուերի համար: Երևան, Զանգակ-

97, 2005 թ. 357-362 էջ

1. Միքայելյան Օ.Ս., Ընթացիկ գնահատման նորհամակարգը որպես կրթության որակի բարելավման խթան, Երևան, 2010, 81 էջ։
2. ՄալխասյանՍ․, Մալխասյան, Գնահատումն ու ինքնագնահատումը դպրոցում,

Մանկավարժություն, 2008/5-6 ։

1. Միքայելյան Օ․, Սովորողների ընթացիկ գնահատման նոր համակարգի առանձնահատկությունները, Նախաշավիղ, 2011-2, էջ 3-9։
2. Սարգսյան Մ․, Սիսյան Ս․,Դպրոցի ուսուցչի մանկավարժական վարպետության ձևավորման և ինքնազարգացման գործընթացը, Մանկավարժական միտք, էջ 210-

213։

1. Սուխումլինսկի Վ. .,Քաղաքացու ծնունդը ,<<Լույս>> հրատարակչություն,

Երևան 1978 թ., 179-202 էջ

1. Վարդումյան Ս., Լ. Հարությունյան, Ն. Ջաղինյան. Գ. Վարելլա, Ժամանակակից մանկավ. մոտեցումներ. Տեսություններ, մեթոդներ, գնահատում, Երևան 2003. 407

Էջ։

1. Կրթական բարեփոխումներ․ «Մայրենի» առարկայից սովորողների

ուսումնական ձեռքբերումների գնահատումը, Նախաշավիղ, 2010-1, էջ 3-20։

Էլեկտրոնային աղբյուրներ

* 1. <https://www.panorama.am/am/news/2008/07/09/gnahatum/1315055>Գնահատման նոր համակարգ(հասանելի է 23․ապրիլ, 20։46)
  2. <http://shirakatsy.am/wp-content/uploads/2015/10/PYP_Assessment_Policy_Arm.pdf>

Գնահատման քաղաքականություն, 2015 թ. (հասանելի է 23․ապրիլ, 20։43)։

* 1. <http://www.irtek.am/views/act.aspx?aid=25829>Հանրակրթության պետական կրթակարգի մասին(հասանելի է 23․ապրիլ, 17։43)։